કાઠી દરબારોમા એક કહેવત છે કે, ‘નરા તરા એક તાસીર’ એટલે કે ઘોડી અને સ્ત્રીને એક તાસીરનાં ગણ્યા છે જેથી ઘોડીએ ઠાણ દીધા પછી છ દિવસે છઠ્ઠી કરવામાં આવે છે અને એની સુવાવડમાં આખા ઘઉંને ઘી ચોપડી ખવરાવવામાં આવે છે. ઘોડીને જયારે વછેરૂ આવે છે ત્યારે તેઓને ખ્યાલ આવી જાય છે કે ઘોડી ૧૧ મહિને જ ઠાણ આપે છે. જેથી ઠાણ આપતી વખતે વછેરાની નાળ કાપવી અને તેને દોરો બાંધવો અને તેને છરી અને વીણેલી દોરી તૈયાર જ રાખવામાં આવે છે. જો આમા ભુલ થાય તો એની નાળમાંથી વધુ લોહી જતુ રહે અને વછેરૂ મરી જાય છે પણ જે મોટુ અને જાતવાન ઘોડું છે એને માટે આ તૈયારી રાખવામાં આવે છે જયારે ટારડું ઘોડું જંગલમાં ફાણદ અને વછેરૂ નીચે પડે ત્યારે ફરતો પડદો હોય છે તે તેની માં દતંથી કાપે છે એટલે એ પડદા બહાર વછેરૂ નીકળે છે. નાળ કાપવા માટે જંગલમાં કોઇ ન હોય ત્યારે ઘોડી પોતે જ દાતથી નાળ કાપી અને દાતમાં દબાવી રાખે છે. લોહી તેમાથી જવા દતી નથી. છઠ્ઠી કરવામાં ઘોડી અને વછેરાની બહાર જળાશયે લઇ જવામાં આવે છે અને ઘોડીનાં કપાળે પાણી છાંટવામાં આવે તથા ચાંદલો કરવામાં આવે છે આને જળજરીયુ કહેવામાં આવે છે “આ પછી એક મહિના બાદ પહેલા દશેયાનાં ઠાણે ઘોડી દોરાવી“બીજુ વછરૂ લેવામાં આવે છે.